b'\n_START_ARTICLE_\nFrekvence \xc4\x8drk\n_START_PARAGRAPH_\nFrekvenca \xc4\x8drk je zna\xc4\x8dilnost besedila, ki se pogosto uporablja pri analizi besedil in \xc5\xa1e posebno v kriptografiji. Jezik se spreminja, pa tudi vsak avtor pi\xc5\xa1e nekoliko druga\xc4\x8de, zato je obi\xc4\x8dajno mogo\xc4\x8da le statisti\xc4\x8dna analiza. Frekvenca \xc4\x8drk je torej odvisna od jezika besedila, avtorja, opisane teme pa tudi \xc4\x8dasovnega obdobja. Frekvenca \xc4\x8drk, dvoj\xc4\x8dkov, troj\xc4\x8dkov in n-teric \xc4\x8drk (bolj to\xc4\x8dno, znakov) lahko poka\xc5\xbee na zna\xc4\x8dilnosti besedila in potrdi ali ovr\xc5\xbee avtorstvo neznanega besedila, ki pa mora biti dovolj dolgo. V kriptografiji frekvence \xc4\x8drk pomagajo pri razbijanju posameznih \xc5\xa1ifer._NEWLINE_Frekvence \xc4\x8drk so pomembne tudi v prenosni tehniki, ko sku\xc5\xa1amo zakodirati sporo\xc4\x8dilo tako, da zavzame \xc4\x8dim manj prostora pri prenosu (ali shranjevanju). Zna\xc4\x8dilen primer je Morsejev kod, kjer se najpogostej\xc5\xa1i E kodira z enim znakom (glej tudi Huffmanov kod)._NEWLINE_Razpored oz. pogostnost \xc4\x8drk igra pomembno tudi pri besednih igrah kot sta scrabble in boogle. Pogostej\xc5\xa1e \xc4\x8drke se pojavijo ve\xc4\x8dkrat in so vredne manj to\xc4\x8dk in obratno. Prvi stavni stroji Linotype so uporabljali razpored etaoin shrdlu cmfwyp vbgkqj xz, ki naj bi ustrezal frekvenci \xc4\x8drk v angle\xc5\xa1\xc4\x8dini. Kasnej\xc5\xa1e analize so pokazale nekaj manj\xc5\xa1ih sprememb v vrstnem redu \xc4\x8drk. Danes, ko so na voljo velike koli\xc4\x8dine besedil v digitalni obliki, je analiza precej enostavnej\xc5\xa1a.\n_START_SECTION_\nRelativne frekvence \xc4\x8drk v drugih jezikih\n_START_PARAGRAPH_\nangle\xc5\xa1\xc4\x8dina: _NEWLINE_E T A O I N S H R D L C U M W F G Y P B V K J X Q Z_NEWLINE_nem\xc5\xa1\xc4\x8dina:_NEWLINE_E N I S R A T D H U L C G M O B W F K Z P V J Y X Q_NEWLINE_\xc5\xa1pan\xc5\xa1\xc4\x8dina:_NEWLINE_E A O S R N I D L C T U M P B G V Y Q H F Z J X W K_NEWLINE_franco\xc5\xa1\xc4\x8dina:_NEWLINE_E S A I T N R U L O D C P M \xc3\x89 V Q F B G H J \xc3\x80 X Y \xc3\x88 \xc3\x8a Z W \xc3\x87 \xc3\x99 K \xc3\x8e \xc5\x92 \xc3\x8f \xc3\x8b_NEWLINE_\xc4\x8de\xc5\xa1\xc4\x8dina:_NEWLINE_O E A N T I V L S R D K U P \xc3\x8d M C H \xc3\x81 Z Y J B \xc5\x98 \xc4\x9a \xc3\x89 \xc4\x8c \xc5\xbd \xc3\x9d \xc5\xa0 \xc5\xae G F \xc3\x9a \xc5\x87 W \xc4\x8e \xc3\x93 X \xc5\xa4 (Q) (\xc4\x8dasopis, 2500 besed)_NEWLINE_polj\xc5\xa1\xc4\x8dina:_NEWLINE_A I E O N Z W S C R Y T K D P M J U L \xc5\x81 G B H \xc4\x84 \xc4\x98 \xc3\x93 \xc5\xb9 \xc5\x9a \xc4\x86 \xc5\x83 F \xc5\xbb X V (Q) (\xc4\x8dasopis, 11.000 besed)_NEWLINE_ru\xc5\xa1\xc4\x8dina:_NEWLINE_\xd0\x9e \xd0\x95 \xd0\x90 \xd0\x98 \xd0\x9d \xd0\xa2 \xd0\xa1 \xd0\x92 \xd0\x9b \xd0\xa0 \xd0\x9a \xd0\x94 \xd0\x9c \xd0\x9f \xd0\xa3 \xd0\xab \xd0\xaf \xd0\x93 \xd0\x91 \xd0\x97 \xd0\xa7 \xd0\x99 \xd0\xa5 \xd0\x96 \xd0\xa8 \xd0\xae \xd0\xa6 \xd0\xa9 \xd0\xad \xd0\xa4 \xd0\x81 (Sol\xc5\xbeenicin, 86.000 besed) _NEWLINE_\xd0\x9e \xd0\x95 \xd0\x90 \xd0\x98 \xd0\x9d \xd0\xa2 \xd0\xa1 \xd0\xa0 \xd0\x92 \xd0\x9b \xd0\x9a \xd0\x9c \xd0\x94 \xd0\x9f \xd0\xa3 \xd0\xab \xd0\xaf \xd0\x93 \xd0\x97 \xd0\x91 \xd0\xa7 \xd0\x99 \xd0\x96 \xd0\xa5 \xd0\xae \xd0\xa8 \xd0\xa6 \xd0\xa9 \xd0\xad \xd0\xa4 \xd0\x81 (\xc4\x8dasopis 25.000 besed)_NEWLINE_slova\xc5\xa1\xc4\x8dina:_NEWLINE_A O E S N I T R V L K D M C U P Z Y H J G F B (Q W X) (Mistrik 1985, 200.000 besed brez naglasnih znamenj)_NEWLINE_esperanto:_NEWLINE_A I E O N L R S T K U M D P J V G B F C \xc4\x9c \xc4\x88 Z \xc5\xac H \xc5\x9c \xc4\xb4 \xc4\xa4 (David G. Simpson, 2007, 21 647 000 \xc4\x8drk)_NEWLINE_Spodnja slika prikazuje porazdelitve frekvenc 26 najbolj raz\xc5\xa1irjenih latini\xc4\x8dnih \xc4\x8drk in treh \xc5\xa1umnikov v sloven\xc5\xa1\xc4\x8dini, 10-ih drugih indoevropskih jezikih in esperantu. Vsi ti jeziki rabijo podobno 25+ znakovno abecedo.'